jkorsvik/nowiki_second_scrape_merged huggingface dataset:
Megopis

Megopis er en slekt av biller som hører til familien trebukker (Cerambycidae).


== Utseende ==
Middelsstore (15-35 millimeter, hunnene større enn hannene), brune trebukker. Hannene er mindre og spinklere og har mer utstående øyne enn hunnene. Pronotum kan være kledt med ullaktige hår. Dekkvingene har tre, mer eller mindre tydelige, opphøyde lengderibber.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Slekten er utbredt i det østlige (nord til Etiopia) og sørlige Afrika, og også på øyene utenfor: Madagaskar, Mauritius, Réunion og Komorene. Flere av artene finnes både på det afrikanske fastlandet og på øyene - dette er et uvanlig trekk, for de fleste grupper er overlappen i faunaen mellom disse områdene ganske liten-


== Systematisk inndeling ==
Artslisten følger . Tidligere ble mange asiatiske arter som i dag blir plassert i Aegolipton, Baralipton m,fl. også regnet med her.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Aegosomatini Thomson, 1860
Slekten Megopis Audinet-Serville, 1832
Megopis edgerleyi Vinson, 1962 - sørlige og østlige Afrika inkludert Madagaskar, Mauritius og Komorene.
Megopis hirticollis Komiya & Drumont, 2009 - Mauritius
Megopis modesta (White, 1853) - sørlige og østlige Afrika inkludert Madagaskar og Komorene.
Megopis mutica Audinet-Serville, 1832 - sørlige og østlige Afrika inkludert Madagaskar, Mauritius og Komorene.
Megopis vinsoni Quentin & Villiers, 1975 - Mauritius


== Referanser ==


== Kilder ==
Liste over artene


== Eksterne lenker ==
(en) Megopis i Encyclopedia of Life 
(en) Megopis i Global Biodiversity Information Facility 
(no) Megopis hos Artsdatabanken 
(en) Megopis hos Fossilworks 
(en) Megopis hos ITIS 
(en) Megopis hos NCBI 
(en) Kategori:Megopis – bilder, video eller lyd på Wikimedia Commons 
Megopis – detaljert informasjon på Wikispecies
Lindi lufthavn

Lindi lufthavn (IATA: LDI, ICAO: HTLI) er en flyplass i det sydlige Tanzania som betjener Lindi. Den ligger om lag 20 km nordøst for Lindi.
Den er også kjent som  Kikwetu Airport.


== Referanser ==
Lindi (by)

Lindi er en by i den sydøstlige del av Tanzania, med et innbyggertall (pr. 2002) på cirka 41 500. Byen er hovedstad i regionen med samme navn, og ligger ved kysten av Indiahavet.


== Referanser ==
Leiemordere

Leiemordere (originaltittel: Assassins) er en amerikansk actionthriller fra 1995, regissert av Richard Donner. Hovedrollene spilles av Sylvester Stallone, Antonio Banderas og Julianne Moore. 


== Handling ==
Robert Rath (Sylvester Stallone) er en leiemorder som ønsker å slutte i bransjen, hjemsøkt av minner om da han drepte sin egen mentor, Nicolai (Anatoly Davydov), flere år tidligere. En dag får han i oppdrag å drepe en person, som blir tatt ut før han rekker å gjøre noe. Den som stod bak dette mordet, viser seg å være Miguel Bain (Antonio Banderas) - en annen leiemorder. Rath får i oppdrag om å drepe fire nederlandske kjøpere, som viss nok skal kjøpe en disk med sensitiv informasjon fra en hacker som heter Electra (Julianne Moore).
Bain får også det samme oppdraget, og tar ut de fire nederlandske kjøpere som viser seg å være Interpol-agenter. Rath skal drepe Electra, men lar henne leve. Han får tak i disken med sensitiv informasjon, og hans lønn for jobben blir gitt til ham i en koffert. Kofferten inneholder faktisk en bombe, plassert av hans egen arbeidsgiver i et forsøk på å drepe ham. Arbeidsgiveren hans ansetter Bain for å ta ut Rath, som nå har blitt et mål sammen med Electra. Arbeidsgiveren hans viser seg å være ingen ringere enn Nicolai, som Rath trodde var død i mange år.


== Medvirkende ==
Sylvester Stallone som Robert Rath
Antonio Banderas som Miguel Bain
Julianne Moore som Electra
Anatoly Davydov som Nicolai Tashlinkov
Muse Watson som Ketcham
Steve Kahan som Alan Branch
Kai Wulff som Remy
Mark Coates som Jereme Kyle
Kelly Rowan som Jennifer
Reed Diamond som Bob


== Referanser ==


== Eksterne lenker ==
(en) Leiemordere på Internet Movie Database 
(no) Leiemordere hos Filmfront 
(sv) Leiemordere i Svensk Filmdatabas 
(da) Leiemordere i Danmark Nationale Filminstitut 
(fr) Leiemordere på Allociné 
(nl) Leiemordere på MovieMeter 
(en) Leiemordere på AllMovie 
(en) Leiemordere på Turner Classic Movies 
(en) Leiemordere på Rotten Tomatoes 
(en) Leiemordere på Box Office Mojo
Veldre stasjon

Veldre stasjon var en jernbanestasjon på Dovrebanen i Ringsaker kommune i Innlandet fylke. Den åpnet 15. november 1894 med strekningen Hamar–Tretten. 22. september 1965 ble stasjonen nedgradert til holdeplass, og denne ble nedlagt 29. mai 1988.
Stasjonsbygningen ble tegnet av Paul Due og var typisk for hans mellomstasjoner på strekningen. Den ble revet i 1970.


== Kilder ==
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 80. ISBN 82-90286-28-7. 


== Eksterne lenker ==
(no) Veldre stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Gudbrandsdalsbanen
Personalisering

Personalisering av systemer, typisk digitale tjenester, er metoder for å tilpasse disse til brukernes preferanser. Tilpasningen kan skje manuelt ved at brukeren selv setter preferanser i et brukergrensesnitt, eller tilpassingen kan skje automatisk ved at tjenesten analyserer brukerens oppførsel og setter preferanser. Automatisk tilpassing kan skje løpende eller satsvis, men satsvis behandling forutsetter langtidssporing av brukere.
Et tilsvarende aspekt omtales som personifisering (besjeling) og går ut på å få systemet til å fremstå som en reell person. Der personalisering kan sies å være en endring av egenskaper for å passe en ekstern person, er personifisering en endring av egenskaper for en indre person i systemet. Personifisering er langt mer ambisiøst enn personalisering.
For å gjøre den automatiske tilpassingen av systemene kreves det store mengder data, gjerne kalt stordata, og dette representerer et stort problem i forbindelse med personvernet.


== Se også ==
Ambient intelligens


== Referanser ==
Oriental Sunshine

Oriental Sunshine var et syrefolk-band fra Bergen som var aktive fra 1968 og utover 1970-årene.
Bandet ble startet av Nina Johansen og Rune Walle. Etter hvert ble også Satnam Singh med.
På albumet Dedicated to the Bird We Love medvirket også bl.a. Helge Grøslie og Sture Janson.


== Diskografi ==
Album

Dedicated to the Bird We Love (1970)Singler

«Mother Nature»/«Visions» (1969)
«Across Your Life»/«Unless» (1970)


== Referanser ==


== Eksterne lenker ==
(en) Oriental Sunshine på Discogs 
(en) Oriental Sunshine på MusicBrainz 
(no) Oriental Sunshine på Rockipedia
Greccio

Greccio er en liten landsby/kommune i provinsen Rieti i den nordlige del av Lazio i Italia. Kommunen har 1.466 innbyggere.


== Julekrybben ==
I nærheren av den lille landsbyen ligger klosteret som ble opprettet av Frans av Assisi og som gjerne kalles Il santuario del presepe, Julekrybbens helligdom, fordi Frans på dette sted fikk i stand julekrybben i 1223. Frans skulle passere Greccio på vei mot Rieti og hadde bedt en mann, Giovanni Vellita, om å forberede alt. En klippehule i skogen skulle utstyres med krybbe, med okse og esel som stallen i Betlehem. Frans ønsket på denne måte å feire Guds Sønns komme til jord og se med sine egne øyne hvor fattig og usselt han for vår skyld ville ha det.
Ved midnattstid strømmet egnens befolkning sammen til julefest. Thomas av Celano forteller:
Greccio var blitt et nytt Betlehem, skogen gjenlød av stemmer, klippene svarte de syngendes røst. Alle bar tente fakler, om krybben stod brødrene med sine kjerter, skogen ble lys som den klare dag. Messen ble lest over krybben som alter, for at det guddommelige barn under brødets og vinens skikkelse selv kunne komme til stede, likesom det legemlig og synlig hadde vært til stede i Betlehem. Ja, et øyeblikk forekom det enn også Giovanni Vellita, at han så et virkelig barn ligge i krybben ....

		
		


== Referanser ==


== Eksterne lenker ==
Offisielt nettsted 
(en) Greccio – kategori av bilder, video eller lyd på Commons 
(en) Greccio – galleri av bilder, video eller lyd på Commons
Marit Reiersgård

Marit Reiersgård Bredesen (født 25. april 1965) er en norsk forfatter fra Tranby.
Hun debuterte i 2007 med ungdomsromanen Alt jeg ser er sant. I 2010 kom barneboka Valpen til Vilde, og i 2012 kom den første kriminalromanenen Stolpesnø. I 2014 kom Jenta uten hjerte og i 2016 Paradisbakken. Hun ble nominert til Rivertonprisen i 2015 for Jenta uten hjerte.


== Bøker ==
2007 – Alt jeg ser er sant – Ungdomsroman
2010 – Valpen til Vilde – Barnebok
2012 – Stolpesnø – Kriminalroman
2014 – Jenta uten hjerte – Kriminalroman
2016 – Paradisbakken – Kriminalroman
2016  – Knokkelsamleren – Barnebok
2018 – Det de døde vet – Kriminalroman


== Referanser ==


== Kilder ==
Presentasjon av Marit Reiersgård i Forfatterkatalogen på Forfattersentrums nettsider


== Eksterne lenker ==
Marit Reiersgård i Biblioteksøk
Intervju med Marit Reiersgård i Lierposten 23. februar 2012
Ninjas In Pyjamas

Ninjas In Pyjamas (NIP) er en svensk e-sportgruppe som spiller Counter-Strike: Global Offensive.


== Bakgrunn ==
Ninjas In Pyjamas ble grunnlagt i juni 2000. De startet med Counter-Strike 1.6 i 2007, og senere byttet de over til Counter-Strike: Global Offensive, i 2012. Tommy Ingemarsson og Tootzi var grunnleggerne av NIP. Det svenske e-sport laget gjorde det bra i flere turneringer. Den første store turneringen de var på var ESL COLOGNE 2014.


== Karriere ==
NIP har vært med i noen av de største CS:GO turneringene i verden og har vunnet noen av disse. I DreamHack Open Summer 2015 kom de på 3.-plass med e-sport laget Titan, og de kom på 4 plass i DreamHack Open Cluj-Napoca 2015.


== Andre spill ==
NiP spiller også andre spill som Overwatch  og Dota 2 .


== Referanser ==


== Eksterne lenker ==
Offisielt nettsted
Clement Kjersgaard

Clement Kjersgaard (født 20. september 1975 i Gentofte) er en dansk TV-vert, skribent og foredragsholder. Han er særlig kjent fra aktualitetsprogrammer og talkshows på  Danmarks Radio.


== Priser ==
2005 Hal Koch-prisen
2011 Publicistprisen


== Referanser ==


== Eksterne lenker ==
(en) Clement Kjersgaard på Internet Movie Database 
(da) Clement Kjersgaard på Filmdatabasen 
(da) Offisielt nettsted 
(en) Clement Kjersgaard – kategori av bilder, video eller lyd på Commons 
Clement Kjersgaard på Twitter
Navosoma

Navosoma er en slekt av biller som hører til familien trebukker (Cerambycidae). Slekten omfatter bare én kjent art som lever i Sør-Amerika.


== Utseende ==
En nokså stor (35-40 millimeter), litt bred, matt brunsvart til svart trebukk. Hodet har ikke forstørrede kjever, antennene er kraftige og rundt to tredjedeler så lange som kroppen. Pronotum er stort og bredt, nesten rektangulæer med krumme, fint sagtakkede ytterkanter. Det er matt med kraftig mikroskulptur. på hver side av midtlinjen med en liten, men dyp, trekantet til rombeformet grop, utenfor denne med tre små, punktlignende groper. Dekkvingene er litt flate, hver dekkvinge med tre lave, opphøyde lengderibber, i spissen ved sømmen med en liten pigg. Beina er ganske spinkle.


== Utbredelse ==
Slekten er utbredt i det sørøstlige Sør-Amerika (Argentina, Uruguay, Paraguay, det sørøstlige Brasil).


== Systematisk inndeling ==
Artlisten er i henhold til 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Callipogonini
Slekten Navosoma Blanchard, 1846
Navosoma luctuosum (Schönherr, 1817)


== Referanser ==


== Eksterne lenker ==
(en) Navosoma i Encyclopedia of Life 
(en) Navosoma i Global Biodiversity Information Facility 
(en) Navosoma hos NCBI 
(en) Kategori:Navosoma – bilder, video eller lyd på Wikimedia Commons 
Navosoma – detaljert informasjon på Wikispecies
Pål Trøan Aune

Pål Trøan Aune (født 29. mars 1992) er en norsk langrennsløper som representerer Steinkjer Skiklubb. Han har tidligere vært i Team LeasePlan Go og Team Jobzone.


== Karriere ==
Aune debuterte i verdenscupen i desember 2013 i Asiago, der han ble nummer 51 i sprint. Hans neste verdenscuprenn var i mars 2014 på sprinten i Drammen, hvor han ble nummer 38. I NM på ski i januar 2015 på Røros han kom på andreplass i sprintkvalifiseringen, men endte konkurransen nummer 20. I verdenscupen i Östersund i februar 2015 ble han nummer 20 i sprint. Dette var hans første verdenscuppoeng.


== Referanser ==


== Eksterne lenker ==
(en) Pål Trøan Aune – FIS (langrenn)
Per Kristian Nygård

Per Kristian Nygård (født 12. juli 1987) er en norsk langrennsløper som representerer Vestre Spone Idrettsforening.


== Karriere ==
Nygård debuterte i verdenscupen i mars 2013 med en 60.-plass på 50 km fri teknikk i Holmenkollen. Hans hittil best individuelle plassering i verdenscupen kom i januar 2016 i Nové Město, der han ble nummer 21 på 15 km fri teknikk. 
I NM på ski i januar 2015 på Røros ble han nummer sju på 30 km skiatlon. 
I norgesmesterskapet på ski i januar 2018 ble Nygård nr. 2 på 15 km fri teknikk.


== Referanser ==


== Eksterne lenker ==
(en) Per Kristian Nygård – FIS (langrenn)
Wilfredo León

Wilfredo León Venero (født 31. juli 1993) er en cubanskfødt polsk volleyballspiller.


== Sportstitler ==


== Eksterne lenker ==
(de) Wilfredo León Venero – Munzinger Sportsarchiv 
(en) Wilfredo León Venero – Olympic.org 
(en) Wilfredo León Venero – Olympedia 
(en) Wilfredo León Venero – European Volleyball Confederation 
(en) Wilfredo León Venero – World of Volley 
(it) Wilfredo León Venero – Lega Pallavolo Serie A (menn) 
FIVB Profile
Cb FIVB Profile
Radio-pl Arkivert 21. juli 2015 hos Wayback Machine.
Columbus (Ohio)

Columbus er hovedstaden i den amerikanske delstaten Ohio.
Columbus er hovedsete i fylket Franklin County. Deler av Columbus strekker seg inn i Delaware County og Fairfield County.  Byen ble grunnlagt i 1812 der elvene Scioto og Olentangy møtes, og ble delstatens hovedstad i 1816.
Columbus har 787 033 innbyggere (2010), noe som gjør den til den største byen i Ohio og den femtende største i USA. Columbus' metropolområde hadde 1 708 625 innbyggere (2005); det tredje største i Ohio (etter Cleveland og Cincinnati) og 31. største i USA.
Et av verdens største forsikringsselskaper, Nationwide Mutual Insurance Company, holder til i byen.
Øst for sentrum ligger Port Columbus internasjonale lufthavn.


== Eksterne lenker ==
(en) Offisielt nettsted 
(en) Columbus, Ohio – kategori av bilder, video eller lyd på Commons 
(en) Columbus, Ohio – galleri av bilder, video eller lyd på Commons 
:: (en)  Columbus (Ohio) hos Wikivoyage
The Rite

The Rite er en amerikansk skrekkfilm fra 2011, regissert av Mikael Håfström. Hovedrollene spilles av Anthony Hopkins, Colin O'Donoghue, Alice Braga og Rutger Hauer. Den ble gitt ut i januar 2011 i USA.


== Sammendrag ==
Michael Kovak (Colin O'Donoghue) studerer til å bli diakon. Men etter sin ordinasjon, skriver han et brev om sin resignasjon til sin overordnede, og gir mangel på tro som grunnlag for dette. Sjefen hans Matthew (Toby Jones) ønsker å sende ham til Roma, for å studere eksorsisme under ledelse av en prest, Xavier (Ciarán Hinds). Han møter en ung journalist, Angelina, som tar samme kurs – og skal skrive en avis-artikkel om eksorsisme. Xavier ber Michael om å besøke Lucas (Anthony Hopkins), som er en anerkjent eksorsist. En av Lucas sine pasienter er en gravid 16 år gammel jente, Rosaria. Fader Lucas utfører en eksorsisme på henne, og Michael ser på.
Samme  natt dør den unge kvinnen, og Fader Lucas føler at han har sviktet henne. Etter den unge kvinnens død, begynner Fader Lucas å vise tegn på demonisk besettelse. Lucas ber Michael finne Xavier, for å utføre en eksorsisme. Angelina og Michael prøver å finne Xavier, men får ikke kontakt med ham. Michael bestemmer seg for å utføre eksorsisme selv, med Angelina tilstede. Han fullfører en eksorsisme, og den kraftige demon forlater Fader Lucas. Etterpå forlater han Roma, og tilbake tilbake til USA. Filmen slutter med at Michael bestemmer seg for å fortsette som prest, og setter seg i en skriftestol for å høre en kvinnes tilståelse.


== Rolleliste ==
Anthony Hopkins som fader Lucas Trevant
Colin O'Donoghue som Michael Kovak
Alice Braga som Angelina
Ciarán Hinds som Xavier
Marta Gastini som Rosaria
Toby Jones som Matthew


== Eksterne lenker ==
Offisielt nettsted 
(en) The Rite på Internet Movie Database 
(no) The Rite hos Filmfront 
(sv) The Rite i Svensk Filmdatabas 
(da) The Rite i Danmark Nationale Filminstitut 
(fr) The Rite på Allociné 
(nl) The Rite på MovieMeter 
(en) The Rite på AllMovie 
(en) The Rite på Rotten Tomatoes 
(en) The Rite på Metacritic 
(en) The Rite på Box Office Mojo 
Film-trailer, youtube.com
Slaget ved Ekeberg

Slaget ved Ekeberg stod 4. februar 1161 på isen under Ekeberg utenfor Oslo. De stridende partene var kong Inge Haraldsson Krokrygg og nevøen Håkon Herdebrei. Dette var i borgerkrigstiden i Norge. Slaget endte med at kong Inge falt, og er beskrevet i Snorres Håkon Herdebreis saga.


== Bakgrunn ==
Kong Inge var en av tre brødre som alle var konger. Inges menn greide å drepe sine brødre, Øystein og Sigurd, men så dukket en ny rival opp i form av Sigurds sønn Håkon Herdebrei. Håkons menn drepte Gregorius Dagsson, kong Inges fremste lendmann og rådgiver. På grunn av Inges dårlige helse - han var lam i en fot og hadde pukkelrygg - var det Gregorius som tok de fleste avgjørelsene. Da drapet på Gregorius skjedde, var Inge i Oslo. Da han fikk høre om Gregorius' død, ønsket han å hevne sin lendmann og gode venn. Snorre lar Inge uttale følgende replikk: «Nå kan jeg love det ene at jeg vil fare mot Håkon, og da skal ett av to hende: enten skal jeg få min bane, eller jeg skal felle Håkon og hans menn.»


== Slaget ==
Om kvelden den 3. februar fikk Inge bud om at Håkon og mennene hans var i Oslo, og han tilkalte hæren. Ifølge Snorre skal han ha hatt førti hundre mann. Mennene hans mente at Inge ikke burde være med i slaget, siden han hadde dårlig helse, men Inge nektet å høre på dette. Natt til 4. februar kom en av kong Inges speidere og fortalte at Håkon og mennene hans var på vei innover isen.Kong Inge dro da ut på isen med hele hæren. Den ene fylkingarmen vendte ut mot Trælaborg (Ekeberg), og den andre ut mot Nonneseter. Blant Inges menn var hans sammødre halvbror Orm Ivarsson, Simon Skalp, Jon Sveinsson og Gudrød, som var konge på Sudrøyene. Da hæren til Håkon kom mot Inges menn, gjorde Jon og Gudrød tegn til fiendens hær og lot dem vite hvor de stod. Etter dette sviket rømte Gudrød sammen med femten hundre mann, og Jon og en stor flokk menn med ham gikk over til Håkons hær og kjempet sammen med dem. Nå var Inges hær i mindretall, og mennene hans bad ham om å ta en hest og ri opp på Romerike for å hente mer folk. Dette ville ikke Inge, og Snorre tillegger ham følgende siste ord: «Jeg har holdt mange slag, stundom med størst hær og stundom med minst. Det har vært min største lykke at jeg aldri har kommet på flukt. Gud får rå for mitt liv, hvor langt det skal bli, men på flukt kommer jeg aldri.»Etter at Gudrød og Jon og alle mennene med dem hadde gått ut av fylkingen, var Inges hær oppløst i små flokker. Da det var blitt nesten dag, kom Håkons menn frem til Inges merke, og Inge ble drept. Broren Orm fortsatte slaget, og vant stor respekt for dette, men måtte til slutt flykte. Orm skulle holde bryllup to dager etter slaget, men Håkons menn tok all bryllupskosten og flere andre verdisaker.


== Referanser ==


== Litteratur ==
Snorre Sturlasson, Haraldssønnenes saga, Håkon Herdebreis saga. I: Norges Kongesagaer, oversatt av Anne Holtsmark. Gyldendal, Oslo 1979
Sardiniasanger

Sardiniasanger (Sylvia sarda) er en fugl i sangerfamilien. Den er utbredt på Sardinia, Korsika og på Balearene. De er stort sett standfugl, men noen trekker til Afrika vinterstid, og den påtreffes av og til sommerstid i Sør-Europa.


== Utbredelse ==
Verdens naturvernunion har pr. februar 2018 denne inndelingen i utbredelsen av arten:
1) Opprinnelig art i disse landene/områdene: Algerie, Frankrike, Italia, Libya, Tunisia
2) Streiffugler observert i disse landene/områdene: Danmark, Egypt, Gibraltar, Malta, Marokko, Storbritannia.


== Referanser ==


== Eksterne lenker(en) Sardiniasanger i Global Biodiversity Information Facility ==
(no) Sardiniasanger hos Artsdatabanken 
(en) Sardiniasanger hos Fauna Europaea 
(en) Sardiniasanger hos Fossilworks 
(en) Sardiniasanger hos ITIS 
(en) Sardiniasanger hos NCBI 
(en) Kategori:Sylvia sarda – bilder, video eller lyd på Wikimedia Commons 
Sylvia sarda – detaljert informasjon på Wikispecies
Miloš Pantović

Miloš Pantović (født 7. juli 1996) er en tyskfødt serbisk fotballspiller som spiller for Union Berlin.


== Referanser ==


== Eksterne lenker ==
[1]
(en) Miloš Pantović – UEFA 
(en) Miloš Pantović – Transfermarkt 
(en) Miloš Pantović – WorldFootball.net 
(en) Miloš Pantović – FootballDatabase.eu 
(en) Miloš Pantović – Soccerway 
(en) Miloš Pantović – FBref
École centrale de Paris

École centrale de Paris er en fransk grande école som uteksaminerer ingeniører nord i Frankrike (Paris), og som er medlem av Université Paris-Saclay.


== Utveksling og doble grader ==
Flere svenske tekniske høyskoler har utveksling med École Centrale de Paris. Spesielt interessant er kanskje nettverket , som etter en toårig utveksling gir rett til en eksamen også fra den utenlandske høyskolen.


== Kjente akademikere ==
Mehdi Bazargan, prominent iransk akademiker som i lang tid også var aktivist for folkestyre
Louis Blériot, fransk ingeniør
Gustave Eiffel, fransk ingeniør og entreprenør
Pierre Failliot, fransk friidrettsutøver som deltok under OL 1912 i Stockholm
Boris Vian, fransk forfatter og musiker


== Referanser ==


== Eksterne lenker ==
Offisielt nettsted 
(en) École Centrale Paris – kategori av bilder, video eller lyd på Commons
Giovane Élber

Élber de Souza (født 23. juli 1972 i Londrina, Paraná) bedre kjent som Giovane Élber, er en tidligere brasiliansk fotballspiller.


== Referanser ==


== Eksterne lenker ==
(en) Giovane Élber – kategori av bilder, video eller lyd på Commons 
(en) Giovane Élber på Internet Movie Database 
(en) Giovane Élber hos The Movie Database 
(en) Giovane Élber på Discogs 
(de) Giovane Élber – Munzinger Sportsarchiv 
(en) Giovane Élber – FIFA 
(en) Giovane Élber – UEFA 
(fr) Giovane Élber – Ligue de Football Professionnel 
(en) Giovane Élber – Transfermarkt 
(en) Giovane Élber – national-football-teams.com 
(en) Giovane Élber – WorldFootball.net 
(en) Giovane Élber – FootballDatabase.eu 
(de) Giovane Élber – fussballdaten.de 
(en) Giovane Élber – Sambafoot